Kate Spade

Si Katherine Noel Valentine Brosnahan Spade (Disyembre 24, 1962 – Hunyo 5, 2018) sarong Amerikanang tagadesinyo nin moda asin negosyante. Siya an nagmukna asin may sadiri kan tatak na Kate Spade New York.

Kaamayan kan saiyang buhay 
Pinangaki si Spade na Katherine Noel Brosnahan sa Kansas City, MO, aki ni June (Mullen) asin  Francis (Frank) Brosnahan, na may sadiring kompanya nin road construction. May lahi siyang Irisht. Matapos makaklase sa St. Teresa's Academy, sarong hayskul nin gabos na babaying katoliko, nagklase si Spade sa University of Kansas. Naglipat siya sa Arizona State University. Nagbali siya sa sorority nin Kappa Kappa Gamma asin nagtapos nin degree sa  pamamahayag kan 1985, naisip niyang malaog sa telebisyon. Habang sa kolehiyo, nagtrabaho siya sa  Carter's Men Shop, sarong tindahan nin bado sa Phoenix. Duman niya nabisto an saiyang katrabaho na naging agom na si Andy Spade, na naging kaiba niya sa negosyo.

Personal na buhay 
Kinasal si Spade ki Andy Spade, tugang kan aktor asin komedyanteng si David Spade kan 1994. Nagkasuwayan sinda mga bulan bago siya nagadan.

An mag-agom igwang sarong aki na si Frances Beatrix Spade,pinangaki kan 2005.

An aktres na si Rachel Brosnahan saiyang pamangkin.

Mga onra 
Kan1996, ginawadan kan CFDA si Spade nin "America's New Fashion Talent in Accessories" para sa saiyang mga klasikong desinyo. Kan 1998, an organisasyon tinawan siyang onra na "Best Accessory Designer of the Year".

An saiyang koleksyon sa harong nakapagana nin tolong onra kan 2004 kaiba an House Beautiful's "Giants of Design Award for Tastemaker", Bon Appétits "American Food and Entertaining Award for Designer of the Year", asin Elle Decors "Elle Decor International Design Award for Bedding".

Kan 2017,nakaiba siya sa Entrepreneur Hall of Fame kan Henry W. Bloch School of Management sa  University of Missouri, Kansas City.

Asin kan 2017, nginaran siyang saro sa Most Creative People in Business kanFast Company.

Mga toltolan

Panluwas na takod 

 Frances Valentine